Terapia me kuaj ndihmon fëmijët me çrregullime neurologjike
Në Argjentinë, terapia me kuaj përmirëson kordinimin e lëvizjeve tek fëmijët me probleme
Lidhur me sëmundjet neurologjike, në fillim u fol për një terapi me delfinë, ndërsa tani, thuhet se edhe kuajt nund të ndihmojnë. Në Argjentinë, terapia me kuaj po bëhet gjithnjë e më e pranueshme si alternativë për trajtimin e sëmundjeve si sindroma Asperger, autizmi dhe çrregullime të tjera mendore. Që nga lëvizjet e kalit e deri tek lidhja emocionale dhe sociale me kafshën, terapia me kuaj u ofron fëmijëve një mënyrë tjetër për t’u lidhur me botën. Ideja pas këtij trajtimi është se kontakti me kalin dhe ritmi i lëvizjes së tij lejon çlirimin e oksitocinës, një hormon që redukton ankthin dhe mundëson hapjen e receptorëve që rrisin aftësinë e mësimit a njohjes. Në mënyrë indirekte, pacienti mëson si të përqendrohet më mirë, duke u inkurajuar nga efekti qetësues i kalërimit. Kjo përmirëson edhe qëndrimin trupor dhe koordinimin e lëvizjeve. Klasat janë të hapura për fëmijë që nga mosha dy vjeç me çrregullime apo probleme neuro-muskulare. Edhe të rriturit mund të trajtohen këtu, megjithatë, Klubi Hipiko ka në qendër kryesisht fëmijët e vegjël. Klasat drejtohen nga një grup mësuesish, doktorësh, kujdestarësh dhe vullnetarësh, të gjithë specialistë të përgatitur në këtë fushë. Mes tyre është edhe pediatria Veronika Setepasi. Ajo i mësoi teknikat e terapisë me kuaj 15 vjet më parë në Itali dhe vazhdoi praktikën në vendin në Argjentinë. Veronika thotë se ky trajtim u mundëson fëmijëve me disa lloje çrregullimesh dhe paaftësishë si të bëjnë një jetë më të pavarur. Në klasat e terapisë me kuaj, një prej pacientëve më të vegjël është 4-vjeçarja Katalina Romeo. Ajo u lind me një difekt të rrallë nervor që quhet Agenesis Corpus Callosum. Katalina e ka të vështirë të kontrollojë shtyllën kurrizore, të qëndrojë drejtë dhe të ecë. Pas shqyrtimit të trajtimeve të tjera, nëna e saj Marina, e cila është vetë mjeke, mori rekomandime nga kolegët për ta sjellë Katalinën në klasat e terapisë me kuaj. thotë Marina. Përkrahësit e këtij trajtimi thonë se lëvizjet tre-dimensionale të kalit janë qenësore për trajtimin e çrregullimeve të lëvizjeve tek njerëzit. Prandaj, pacientët si Katalina, në mënyrë të pavetëdijshme, u përshtaten lëvizjeve të kalit, dhe ndjekin ritmikën e lëvizjeve të kafshës. Për fëmijët e vegjël, kjo terapi ka më shumë efekt, meqë lëvizjet e kalit, që është shumë më i madh sesa pacienti, janë të ekzagjeruara për përmasat e nnjë fëmije. Marina thotë se dashuria e Katalinës për kuajt ka nxitur vajzën e saj të bëjë hapat e para drejt mundësisë për të ecur vetë. Fillimisht, fëmijëve u gjendet një kalë që u përshtatet. Pastaj ata inkurajohen të krijojnë një lidhje me kuajt. Me përmirësimin e lëvizjeve, pacientët pastaj kalojnë nga kuajt e mëdhenj tek kuajt e vegjël. Lojërat me kuaj zhvillojnë edhe më tej lëvizjet dhe koordinimin si dhe anën shoqërore. Doktor Vaisberg është drejtor i Pediatrisë Neurologjike në spitalin më të madh publik për fëmijë në Buenos Aires i quajtur Garrahan. Ai thotë: Huan Frankrah është një nga pacientët që ka përfituar nga kjo terapi. Huani kishte probleme komunikimi mes trurit dhe shtyllës kurrizore dhe kjo ndikonte tek lëvizjet e tij kur ishte i vogël. Ai e filloi terapinë me kuaj kur ishte i vogël. Tani Huani ndjehet thuajse fare i kuruar. Diskriminimi i njerëzve me të meta mendore është ende problem në Argjentinë. Dhe Shoqata e Terapisë me kuaj i ka kërkuar qeverisë ta përfshijë këtë lloj trajtimi në skemën e sigurimit shëndetsor kombëtar. Kjo do të krijonte mundësinë e trajtimit fëmijëve nga të gjitha shtresat e popullsisë.